Case ID: 1064570
Sentence 50: Podratın nəticələrininin qüsurlu olması ilə bağlı sadalanmış maddələrin tələbləri aşağıdakı halları və onlara müvafiq olaraq hüquq və vəzifələri müəyyən etmişdir: (1) işlər qəbul edilmədən əvvəl podratçının icra etdiyi işlərin qüsurlu olması müəyyən edildiyi təqdirdə, sifarişçi həmin qüsurun aradan qaldırılmasını tələb edə bilər və tərəflərin sonrakı hərəkətlərindən asılı olaraq müvafiq qaydalar tətbiq edilməlidir; (2) işlər qəbul edilmədən əvvəl sifarişçi işlərin qüsurlu olduğunu bilirsə və bununla bağlı hər hansı bir pretenziya irəli sürmürsə, həmin qüsurlarla bağlı tələb hüququna malik olmur; (3) işlər qəbul ediləndən sonra sifarişçi qüsurları müəyyən etdikdə, tələb hüququnu bir il ərzində irəli sürməlidir.Apellyasiya məhkəməsinin işin müəyyən edilmiş hallarından göründüyü kimi, tərəflər arasında bağlanmış müqavilənin icrası məqsədilə iddiaçı tərəfindən görülmüş işlərə dair 4 təhvil-təslim aktları təqdim olunmuş, onlardan ikisi cavabdeh tərəfindən imzalanmış, iki sonrakı aktlar imzalanmamışdır.